Η Καλύτερη Επιλογή Για Να Ανακαλύψεις Την Αμοργό
Η κα. Καλλιρόη: Πραγματικά ένας μοναδικός άνθρωπος που σε βοηθάει να νιώσεις άνετα από την πρώτη στιγμή. Μας έδωσε κατατοπιστικές οδηγίες για να αξιοποιήσουμε στο έπακρο την παραμονή μας στο νησί. Ανταποκρίθηκε άμεσα σε κάθε ερώτηση και ανάγκη, ήταν πολύ διακριτική, και μας έκανε να νιώσουμε πραγματικά σαν στο σπίτι μας.
Η Τοποθεσία: Είναι αρκετά ψηλά από τα υπόλοιπα σπίτια, πράγμα που το καθιστά εξαιρετικά δροσερό και προσφέρει μια απίστευτη θέα στο κάστρο και στη χώρα.
Το σπίτι βρίσκεται 5' από το ανατολικό δημοτικό parking - αν έχετε πολλές αποσκευές μπορεί να είναι λίγο κουραστικό, αλλά δεν αποτελεί πρόβλημα.
Παρά το γεγονός ότι το σπίτι βρίσκεται μερικά μέτρα μακριά από το κέντρο της χώρας και τα μαγαζιά (Αρμπαρόριζα, Μαγιάσι, Απόσπερο, Καθ'οδόν) είναι πάρα πολύ ήσυχο.
Η τοποθεσία είναι εξαιρετική γιατί βρίσκεσαι σε 2' στα μαγαζιά της χώρας με τα πόδια, βολεύει για μετακινήσεις με το αυτοκίνητο, και προσφέρει μοναδική θέα.
Το Σπίτι: αποτελείται από ένα υπνοδωμάτιο, μια σαλοκουζίνα (με ένα ακόμη καναπέ/κρεβάτι και ράντζο αν χρειαστεί) καθώς και ένα μπάνιο. Είναι πλήρως ανακαινισμένο με πολύ βολικά έπιπλα. Μεγάλα παράθυρα γεμίζουν το χώρο με φώς και δροσιά - ειδικά το βράδυ. Το γεγονός ότι δεν υπάρχει κλιματιστικό μας παραξένεψε αρχικά, όμως από το πρώτο βράδυ καταλάβαμε ότι δεν υπάρχει ανάγκη για κλιματιστικό. Το κρεβάτι και τα μαξιλάρια είναι πολύ αναπαυτικά.
Παροχές: Υπάρχουν όλα τα απαραίτητα για μια άνετη διαμονή. Ευρύχωρες ντουλάπες, πλήρης κουζινα, κτλ. Αν κάτι λείπει, αυτό είναι το πλυντήριο - που για πολυήμερες διακοπές μπορεί να χρειαστεί. Το Wi-Fi είναι αξιόπιστο και γρήγορο σε όλους τους χώρους.
Γιατί στο συγκεκριμένο σπίτι? Επειδή συνδυάζει την πολύ βολική τοποθεσία (λόγω της μορφολογίας του νησιού, η χώρα βρίσκεται στο κέντρο και είναι η καλύτερη επιλογή για να ανακαλύψεις κάθε πλευρά χωρίς να κάνεις άσκοπα χιλιόμετρα) με την άνεση και τη θέα.
Αν ξαναβρεθούμε στην Αμοργό σίγουρα θα ξαναμείνουμε στο ίδιο σπίτι!